Na podlagi 49. a člena Zakona o lokalni samoupravi (Ur.l. RS št. 94/2007-UPB2, 27/2008 Odl.US: Up-2925/07-15, U-I-21/07-18, 76/2008, 100/2008 Odl.US: U-I-427/06-9, 79/2009, 14/2010 Odl.US: U-I-267/09-19, 51/2010), 16. člena Statuta Občine Črna na Koroškem (Ur.l. RS štev. 10/2006 in 101/2007), 16. člena Statuta Občine Dravograd (Ur. list RS, št. 117/2008 – UPB2), 15. člena Statuta Občine Mežica (Ur.l. RS št. 33/2007), 20. člena Statuta Občine Mislinja (Ur.l. RS št. 8/00 – prečiščeno besedilo, 115/00, 60/02,114/04 in 43/07), 15. člena Statuta Občine Muta (MUV, št. 29/07-UPB1), 16. člena Statuta Občine Podvelka (MUV, št. 1/2006), 17. člena Statuta Občine Prevalje (Uradno glasilo slovenskih občin, št. 18/2006, 19/2006-popr., 34/2007 in 15/2010),16. člena Statuta Občine Radlje ob Dravi (MUV, št. 25/2006), 16. člena Statuta Občine Ravne na Koroškem (Ur.l. RS št. 39/99,…,23/2007), 5. in 16. člena Statuta Občine Ribnica na Pohorju (MUV, št. 35/2007), 16. člena Statuta MO Slovenj Gradec (Ur. list RS, št. 43/2008 – UPB1 in 53/2010) ter 15. člena Statuta Občine Vuzenica (MUV, št. 31/2010)

so:

· Občinski svet Občine Črna na Koroškem, na __. redni seji dne _____
· Občinski svet Občine Dravograd, na __. redni seji dne _________

· Občinski svet Občine Mežica, na _____. redni seji dne ___________
· Občinski svet Občine Mislinja, na ______. redni seji dne _________
· Občinski svet Občine Muta, na __. redni seji dne ________
· Občinski svet Občine Podvelka, na __. redni seji dne ____________
· Občinski svet Občine Prevalje, na __. redni seji dne _____________
· Občinski svet Občine Radlje ob Dravi, na __. redni seji dne _____________
· Občinski svet Občine Ravne na Koroškem, na __. redni seji dne _____________
· Občinski svet Občine Ribnica na Pohorju, na __. redni seji dne ________ 
· Občinski svet MO Slovenj Gradec, na __. redni seji dne ________ ter

· Občinski svet Občine Vuzenica, na __. redni seji dne ____
sprejeli:

ODLOK

o ustanovitvi organa skupne občinske uprave - Medobčinski inšpektorat Koroške

I. SPLOŠNE DOLOČBE

1. člen

(1) S tem odlokom se ustanavlja »Medobčinski inšpektorat Koroške« (v nadaljevanju: inšpektorat), kot organ skupne občinske uprave za izvrševanje nalog občinske uprave na področju občinske inšpekcije, občin ustanoviteljic:

- Občine Črna na Koroškem, Center 101, 2393 Črna na Koroškem
- Občine Dravograd, Trg 4. julija 7, 2370 Dravograd

- Občine Mežica, Trg Svobode 1, 2392 Mežica

- Občine Mislinja, Šolska cesta 34, 2382 Mislinja

- Občine Muta, Glavni trg 17, 2366 Muta

- Občine Podvelka, Podvelka 20, 2363 Podvelka 

- Občine Prevalje, Trg 2 a, 2391 Prevalje

- Občine Radlje ob Dravi, Mariborska cesta 7, 2360 Radlje ob Dravi  

- Občine Ravne na Koroškem, Gačnikova pot 5, 2390 Ravne na Koroškem

- Občine Ribnica na Pohorju, Ribnica na Pohorju 1, 2364 Ribnica na Pohorju
- MO Slovenj Gradec, Šolska ulica 5, 2380 Slovenj Gradec ter
- Občine Vuzenica, Mladinska ulica 1, 2367 Vuzenica
2. člen

(1) S tem odlokom so določene pravice in obveznosti občin ustanoviteljic in njihovih organov v razmerju do skupne uprave in v medsebojnih razmerjih.

(2) Vsi izrazi, ki so uporabljeni v samostalniški obliki moškega spola, so tako oblikovani zaradi boljše preglednosti besedila, dejansko pa se smiselno uporabljajo v oblikah moškega in ženskega spola.

(3) Ustanoviteljske pravice občin, razen sprejema sprememb in dopolnitev tega odloka ter zagotavljanja proračunskih sredstev za delovanje inšpektorata, za kar so pristojni občinski sveti, izvršujejo župani občin ustanoviteljic.

(4) Župani občin ustanoviteljic nadzorujejo delo ter dajejo skupne usmeritve glede splošnih vprašanj organiziranja in delovanja inšpektorata ter na predlog vodje inšpektorata sprejmejo kadrovski načrt in program dela organa skupne občinske uprave.

3. člen

(1) Inšpektorat ima status organa skupne občinske uprave občin iz 1. člena tega odloka. 

Sedež inšpektorata je v Občini Dravograd, na naslovu Trg. 4. julija 7, 2370 Dravograd (sedežna občina).  

(2) Inšpektorat ima žig okrogle oblike, z napisom: »Medobčinski inšpektorat Koroške«. 

(3) Upravni in drugi akti, ki jih izdajajo pooblaščene uradne osebe inšpektorata, imajo v glavi napis: »Medobčinski inšpektorat Koroške, sedež inšpektorata: Trg 4. julija 7, 2370 Dravograd«. Sestavni del glave sta tudi telefonska številka inšpektorata in naslov elektronske pošte.
II. NALOGE INŠPEKTORATA

4. člen

(1) Inšpektorat opravlja upravne in strokovne naloge občinskih uprav občin ustanoviteljic in sicer naloge občinske inšpekcije. Svoje naloge opravlja inšpektorat v skladu z zakoni, podzakonskimi predpisi in predpisi občin ustanoviteljic.
(2) Inšpektorat opravlja za občine ustanoviteljice inšpekcijski nadzor iz določil odlokov in drugih splošnih aktov predvsem  na naslednjih področjih:

1. varstvo okolja,

2. urejenost naselij,

3. ravnanje z odpadki,

4. ravnanje s plodno zemljo,

5. javne poti in druge prometne površine,

6. zelene in druge javne površine, objekti in naprave,

7. vodni viri, potoki in jarki,

8. oskrba naselij z vodo,

9. odvajanje in čiščenje odpadnih in padavinskih voda,

10. označevanje cest, ulic, trgov, naselij in zgradb,

11. neprometni znaki, reklamni napisi in plakatiranje,

12. pokopališki red,

13. tržni red,

14. zimska služba,

15. izobešanje zastav,

16. druga področja, ki so določena s predpisi občine ustanoviteljice ali s predpisi države.

(3) Inšpekcijski nadzor je nadzor nad izvajanjem oziroma spoštovanjem predpisov. Inšpekcijski nadzor izvršujejo inšpektorji kot uradne osebe s posebnimi pooblastili in odgovornostmi. 

(4) Občinski inšpektor po tem odloku je inšpektor z nazivom v skladu s sistemizacijo ter z Aktom o notranji organizaciji in sistemizaciji inšpektorata.

(5) Pogoji, katere mora izpolnjevati oseba za opravljanje nalog inšpekcijskega nadzora, so določeni z zakonom in sistemizacijo.

5. člen

Pri izvrševanju nalog nastopa inšpektorat kot organ tiste občine ustanoviteljice, v katere krajevno pristojnost zadeva spada.

6. člen

(1) Inšpektorat je prekrškovni organ občin ustanoviteljic inšpektorata.

(2) Pooblaščene uradne osebe inšpektorata vodijo prekrškovni postopek in odločajo o prekrških iz občinske pristojnosti, določenih z zakoni in odloki občin ustanoviteljic. Seznam predpisov, ki vsebujejo pooblastila uradnih oseb prekrškovnega organa, objavi vsaka občina ustanoviteljica na svoji spletni strani.
(3) Plačane globe za prekrške, ki jih izreče inšpektorat, so prihodek proračuna občine, na območju katere je prekršek storjen oziroma katere predpis je bil kršen.

III. VODENJE INŠPEKTORATA IN IZOBRAZBA VODJE INŠPEKTORATA

7. člen

(1) Inšpektorat vodi in predstavlja vodja inšpektorata, ki ima status uradnika na položaju in ga v skladu z Zakonom o javnih uslužbencih imenuje župan občine Dravograd, po predhodnem soglasju večine županov ostalih občin ustanoviteljic.

(2) Vodja inšpektorata mora imeti izobrazbo, kot jo določajo področni predpisi za naziv inšpektor svetnik, opravljeno usposabljanje za imenovanje v naziv, strokovni izpit za inšpektorja, opravljen izpit za vodenje in odločanje v prekrškovnem postopku.

(3) Naloge vodje inšpektorata so:

· inšpektorat predstavlja navzven,

· organizira opravljanje nalog inšpektorata,

· opravlja organizacijske naloge, ki so potrebne za redno, pravočasno, strokovno in učinkovito delo,

· zaposlenim v sklopu inšpektorata daje splošna navodila v zvezi z izvajanjem nadzora,

· nastopa pred občinskimi sveti posameznih občin in na zahtevo svetov ali njihovih delovnih teles podaja poročila,

· izvršuje najzahtevnejši inšpekcijski nadzor.
(4) Vodja inšpektorata odgovarja za izvrševanje upravnih nalog, ki spadajo v krajevno pristojnost posamezne občine, županu in tajniku občine/ direktorju občinske uprave te občine, za delo inšpektorata v celoti pa skupaj vsem županom občin ustanoviteljic.

8. člen

(1) Župan sedežne občine v skladu s predhodnim soglasjem županov občin ustanoviteljic sprejme akt o sistemizaciji  delovnih mest v inšpektoratu. Župan sedežne občine v skladu s kadrovskim načrtom, ki ga skupaj določijo župani občin ustanoviteljic, odloča o sklenitvi in prenehanju delovnega razmerja ter o napredovanju zaposlenih v inšpektoratu.

(2) Sedežna občina ima za javne uslužbence inšpektorata status delodajalca.

(3) Pravice in obveznosti delodajalca izvršuje župan sedežne občine.  Župani občin ustanoviteljic lahko pisno pooblastijo vodjo inšpektorata, da izvršuje pravice in obveznosti delodajalca.
(4) Javni uslužbenci, ki so zaposleni v inšpektoratu, sklenejo delovno razmerje v občini Dravograd.

IV. OPRAVLJANJE STROKOVNIH IN TEHNIČNIH NALOG
9. člen

Strokovne in tehnične naloge za inšpektorat opravlja občinska uprava sedežne občine. Ostale občine ustanoviteljice so dolžne kriti te stroške in stroške uporabe prostora in opreme sedeža inšpektorata, v skladu z dogovorom iz  12. člena tega odloka.

V. IZLOČITEV INŠPEKTORJA 

10. člen

O izločitvi vodje inšpektorata ali zaposlenega v inšpektoratu odloča tajnik občine/direktor občinske uprave, v katere krajevno pristojnost zadeva spada, ki v primeru izločitve določi drugega pristojnega inšpektorja.
VI. FINANCIRANJE INŠPEKTORATA

11. člen

(1) Sredstva za delo inšpektorata občine ustanoviteljice zagotavljajo v svojih proračunih. 
(2) Sredstva za delovanje inšpektorata zagotavljajo občine ustanoviteljice praviloma v razmerju števila prebivalcev posamezne občine do števila vseh prebivalcev občin ustanoviteljic.

(3) Kadar vsebina dela to narekuje, se lahko  stroški delijo tudi glede na dejanski obseg dela, ki se izvaja za posamezno občino.

(4) Od ustanovitve inšpektorata dalje, vodja inšpektorata vsaki dve leti, v mesecu januarju, uskladi razmerje iz drugega odstavka tega člena in sicer s podatki o prebivalstvu po posameznih občinah, ki jih na dan 01.01. tekočega leta posreduje Statistični urad RS in predloži županom v podpis dodatek k dogovoru županov. Prvič se odstotek prebivalstva uskladi januarja 2013.

(5) Inšpektorat je neposredni uporabnik občinskega proračuna Občine Dravograd.

(6) Način delitve potrebnih sredstev občine ustanoviteljice za vsako proračunsko leto posebej določijo v letnem programu dela in finančnem načrtu s prilogo, ki vsebuje delitev stroškov po posameznih področjih oziroma posameznih nalogah in posameznih občinah.

(7) Letni program dela in finančni načrt s prilogo za posamezno občino sprejmejo občinski sveti občin ustanoviteljic hkrati s svojim proračunom na predlog vodje inšpektorata.

(8) Finančni načrt  inšpektorata, ki ga na predlog vodje inšpektorata soglasno potrdijo župani občin ustanoviteljic, je vključen v proračun sedežne občine.

(9) Občine soustanoviteljice zagotavljajo svoj delež sredstev za delovanje inšpektorata v finančnih načrtih svojih občinskih uprav na posebni postavki. Finančni načrt inšpektorata je priloga k njihovim proračunom.

(10) Odredbodajalec za sredstva finančnega načrta inšpektorata je vodja inšpektorata.

VII. DOGOVOR ŽUPANOV

12. člen

Župani občin ustanoviteljic z Dogovorom uredijo način izvrševanja medsebojnih pravic, obveznosti in odgovornosti, določenih z odlokom. 

VIII. IZSTOP OBČINE IZ INŠPEKTORATA

13. člen

(1) Namero za izstop iz inšpektorata mora občina ustanoviteljica pisno podati sedežni občini najmanj 12 mesecev pred izstopom. Podlaga za izstop posamezne občine ustanoviteljice je sklep občinskega sveta občine, ki želi izstopiti.

(2) Občina ustanoviteljica lahko izstopi, ko poravna vse obveznosti do inšpektorata na podlagi odloka o ustanovitvi in dogovora iz 12. člena odloka. 

(3) V tem primeru je občina, ki izstopa iz organa, dolžna zagotavljati sredstva za delovanje inšpektorata v ustreznem deležu do poteka odpovednega roka in pokriti stroške morebitnih presežnih javnih uslužbencev.

(4) Če ena občina izstopi in če se druge občine strinjajo, da ostane število javnih uslužbencev nespremenjeno, občina, ki izstopi,  nima obveznosti niti pravic do javnih uslužbencev.
(5) V primeru, da je število uslužbencev presežno za preostale občine, ima občina, ki je izstopila, obveznosti do presežka javnih uslužbencev. 

IX. PRENEHANJE INŠPEKTORATA

14. člen  
(1) Inšpektorat lahko občine ustanoviteljice ukinejo s soglasno odločitvijo z Odlokom o prenehanju veljavnosti Odloka o ustanovitvi organa skupne občinske uprave - Medobčinski inšpektorat Koroške. Odlok o prenehanju inšpektorata mora vsebovati obveznosti občin do javnih uslužbencev zaposlenih v inšpektoratu, v skladu z zakonskimi določili.

(2) V primeru prenehanja delovanja inšpektorata vsaka občina ustanoviteljica, iz katere so bili v inšpektorat prevzeti njeni javni uslužbenci, prevzame javne uslužbence nazaj. 
Tem zaposlenim se ne sme poslabšati položaj glede na položaj, ki so ga imeli v inšpektoratu.

X. PRISTOP OBČINE K INŠPEKTORATU

15. člen 

(1) V primeru, da želi k inšpektoratu pristopiti nova občina ustanoviteljica, mora ta svojo namero o pristopu podati vsem občinam ustanoviteljicam. Občinski svet občine ustanoviteljice sprejme sklep o tem, ali se strinja s priključitvijo nove občine. Nova občina je sprejeta, če se s priključitvijo strinjajo občinski sveti vseh občin ustanoviteljic in sprejmejo nov odlok o ustanovitvi organa skupne občinske uprave. 
(2) O skupnem sprejetem sklepu glede širitve občino interesentko obvesti sedežna občina.

XI. PREVZEM NALOG IN PRISTOJNOSTI

16. člen

(1) Inšpektorat prevzame od občin ustanoviteljic naloge in pristojnosti na področju iz 1. odstavka  4. člena tega odloka.

(2) Inšpektorat prične z delom z dnem pričetka uporabe  tega odloka.  Občine ustanoviteljice zagotovijo sredstva za začetek dela, sedežna občina pa zagotovi opremo, najkasneje do pričetka uporabe  tega odloka.

(3) Z dnem, ko inšpektorat prične z delom, prevzame inšpektorat inšpektorje, ki imajo na dan 01.11.2010,  sklenjene pogodbe o zaposlitvi za nedoločen čas v občinskih upravah občin ustanoviteljic ter v inšpektoratu, ustanovljenem z Odlokom o ustanovitvi organa skupne občinske uprave - Medobčinski inšpektorat Koroške (Uradni list RS, št. 69/2009).
(4) Javnim uslužbencem iz prejšnjega odstavka se izda sklepe v skladu z aktom o sistemizaciji delovnih mest v inšpektoratu ter se jim v podpis predloži pogodbe o zaposlitvi oziroma anekse.
(5) Prevzetim inšpektorjem se položaj, ki ga pridobijo z zaposlitvijo v inšpektoratu, ne more poslabšati glede na položaj, ki so ga imeli v občinski upravi občine ustanoviteljice oziroma v inšpektoratu.

XII. DOLOČITEV KADROVSKEGA NAČRTA IN SISTEMIZACIJE

17. člen

(1) Najkasneje v treh tednih po zadnji objavi tega odloka v uradnem glasilu določijo župani občin ustanoviteljic kadrovski načrt.
(2) Župan sedežne občine v skladu s predhodnim soglasjem županov občin ustanoviteljic sprejme akt o sistemizaciji  delovnih mest v inšpektoratu.

XIII. PREHODNE IN KONČNE DOLOČBE

18. člen

(1) Začete zadeve in postopki občin ustanoviteljic se z dnem pričetka  uporabe tega odloka nadaljujejo v na novo nastalem inšpektoratu.
(2) Vodja inšpektorata ustanovljenega z Odlokom o ustanovitvi organa skupne občinske uprave - Medobčinski inšpektorat Koroške (Uradni list RS, št. 69/2009) nadaljuje z delom na tem delovnem mestu po tem odloku.
19. člen

(1) Ta odlok je sprejet, ko ga v enakem besedilu sprejmejo občinski sveti vseh občin ustanoviteljic. Odlok se objavi v Uradnem listu Republike Slovenije, Uradnem glasilu slovenskih občin ter v Medobčinskem uradnem vestniku. Veljati začne petnajsti dan po objavi v uradnem glasilu posamezne občine, uporabljati pa se začne 1. septembra 2011. 
Črna na Koroškem, dne___________

          Županja Občine Črna na Koroškem

Številka sklepa:________________ 


mag. Romana LESJAK, l.r.
Dravograd, dne___________

           

       Županja Občine Dravograd

Številka sklepa:________________ 


      
Marijana CIGALA, l.r.
Mežica, dne ________




              Župan Občine Mežica

Številka sklepa:___________




     Dušan KREBEL, l.r.
Mislinja,dne _____                   



  
   Župan Občine Mislinja

Številka sklepa:__________
           




      Franc ŠILAK, l.r.


Muta, dne _________
                                                             Župan Občine Muta

Številka sklepa: ____________




      Boris KRALJ, l.r.
Podvelka, dne ______________




Župan Občine Podvelka

Številka sklepa:___________
 



    Anton KOVŠE, l.r.
Prevalje, dne ________




               Župan Občine Prevalje

Številka sklepa:____________



                 Dr. Matija TASIČ, l.r.
Radlje ob Dravi, dne ________                                                  Župan Občine Radlje ob Dravi

Številka sklepa: __________                                     

  Alan BUKOVNIK, l.r.                                                                                                     

Ravne na Koroškem,dne _________

           Župan Občine Ravne na Koroškem

Številka sklepa: _________  



                      mag. Tomaž ROŽEN, l.r.
Ribnica na Pohorju, dne _________                                  Župan Občine Ribnica na Pohorju

Številka sklepa: _______________                                                    Srečko GEČ, l.r.                                                                                             

Slovenj Gradec, dne _______

                                    Župan MO Slovenj Gradec

Številka sklepa: ______________    


                Matjaž ZANOŠKAR, l.r.
Vuzenica, dne _______

                                                 Župan Občine Vuzenica

Številka sklepa: ______________    


             Franc Franjo GOLOB, l.r.

